Mirza Idrizović
<s>Mirza Idrizović (rođen u Sarajevu 1939., preminuo 1997.) je bio filmski i TV režiser i scenarista.</s>

<s>Studirao je arhitekturu u Ljubljani, završio je u Sarajevu.</s><s>Radio kao scenograf na nekoliko igranih filmova, bio asistent nekolicini poznatih stranih i domaćih reditelja (Tomo Janjić, Veljko Bulajić Aleksandar Astrik, Orson Vels), te se bavio filmskom publicistikom i radio kao urednik dokumentarnih i igranih programa na TV Sarajevo.</s>

<s>Filmska karijera 
Prvi igrani film ovog autora nosi naslov Ram za sliku moje drage (1968), tema je djetinstvo i odrastanje, prisutna je humorna poetska forma i reference na tadašnji Novi talas.</s><s>Idrizovićevi filmovi su smjesa humora, nostalgije, nadrealističkog prosedea, te blage tuge.</s><s>Ovo su osnovne karkteristike i njegovih sljedećih igranih filmova Život je masovna pojava (1970), i Pjegava djevojka (1973)</s>

<s>Novu fazu u svom opusu počinje filmom Miris dunja (1982).</s><s>Ratnom melodramom koja se bavi odnosom muslimana i jevreja tokom okupacije Sarajeva u Drugom svjetskom ratu.</s><s>Ovaj film je bio jugoslovnski predstavnik za nagradu Oskar, a dobio je i Zlatnu arenu za scenario.</s><s>Azra (1988) je drugi film iz Idrizovićeve ratne faze.</s><s>Ovaj film govori o kraju rata u Sarajevu i položaju žene.</s>

<s>U pripremama za igrani film Bosanski rulet ga zatiče rat u Sarajevu.</s><s>Radi za producentsku kuću Saga, i režira nekoliko kratkih dokumentarnih filmova različite tematike.</s><s>Ratni rad autora udruženi u Sagi je nagrađen Feliksom Evropske filmske akademije.</s><s>Na desetini svjetski festivala je prikazan i Sagin film MGM Sarajevo, gdje je Idrizović bio jedan od trojice reditelja.</s><s>Režirao je veliki broj kratkih filmova od kojih su najpoznatiji i najnagrađivaniji Pismo, Kasabe, La paloma.</s><s>Na televiziji će ostati zapamćen kao autor putopisne tv serije Hodoljublja.</s>

<s>Nagrade
 1978. - Šestoaprilska nagrada grada Sarajeva;</s>

<s>Reference</s>

<s>Vanjski linkovi</s>

<s>Bosanskohercegovački filmski režiseri
Bosanskohercegovački scenaristi
Biografije, Sarajevo
Dobitnici Šestoaprilske nagrade</s>

